
Contract de furnizare
Nr. 355768 data 01.11.2017


In temeiul Legii  nr. 98/2016 privind achizitiile publice, s-a încheiat prezentul contract de furnizare de produse, 

Articolul 1. Partile contractante
Municipiul Oradea,  cu sediul in Oradea, judetul Bihor, Piata Unirii nr.1, telefon 0259/437000,  fax 0259/437544,  cod fiscal 4230487 , cont nr. RO70TREZ24A810600710130X deschis la Trezoreria Municipiului Oradea, reprezentata prin  Primar – Ilie Bolojan si Director Economic– Nadia Has, în calitate de achizitor, pe de o parte,

şi 
SC ELSACO ELECTRONIC SRL cu sediul în Botoşani, str. Pacea, nr.41A, telefon 0231/507060 , fax 0231/532905, număr de înmatriculare în Registrul Comerţului J07/1201/1994 cod fiscal 7464520, având cont deschis la Trezoreria Municipiului Botoşani, cont RO10TREZ1165069XXX001564 reprezentată prin domnul Ioan Şaramet, având funcţia de Director Executiv, în calitate de furnizor, pe de altă parte.

Articolul 2. Definiţii 
În prezentul contract următorii termeni vor fi interpretaţi astfel:
a. contract - reprezintă prezentul contract şi toate anexele sale. 
b. achizitor şi  furnizor  - părţile contractante, aşa cum sunt acestea numite în prezentul contract;
c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
e. servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.
g. destinaţie finală - locul unde furnizorul are obligaţia de a furniza produsele;
h. termenii comerciali de livrare - vor fi interpretaţi conform regulilor şi uzanţelor internaţionale, guvernate de regulamentul INCOTERMS 2000 – Camera Internaţională de Comerţ (CIC) şi anume:

Grupul E            EXW   Franco fabrică                   EX Works
Plecarea

Grupul F            FCA    Franco transportator             Free Carrier
Transportul        FAS    Franco de-a lungul vasului   Free Alongside Ship
principal             FOB   Franco bord                           Free on Board

Grupul CFR       CFR   Cost şi navlu                          Cost and Freight
Transportul        CIF   Cost, asigurare şi navlu           Cost, insurance and freight
principal             la locul de destinaţie
plătit                   convenit
                           CPT   Transport plătit până la          Carriage Paid To
                           CIP   Transport şi asigurare              Carriage and Insurance Paid To
                           plătite până la locul de destinatie 
                           convenit

Grupul D            DAF   Franco frontieră                     Delivered At Frontier
                           DES   Franco navă nedescărcată      Delivered EX Ship
                           DEQ   Franco pe chei vămuit           Delivered EX Quay (DUTY PAID)
                           DDU   Franco destinaţie nevămuit   Delivered Duty Unpaid
                           DDP   Franco destinaţie vămuit       Delivered Duty Paid

i. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
j. zi - zi calendaristică; an - 365 de zile.
k.act aditional: acordul scris de vointa al partilor prin care se modifica termenii si conditiile contractului de lucrari. 
l. conflict de interese inseamna orice eveniment influentand capacitatea furnizorului de a exprima o opinie profesionala obiectiva si impartiala, sau care il impiedica pe acesta, in orice moment, sa acorde prioritate intereselor achizitorului sau interesului public general al contractului, orice motiv in legatura cu posibile contracte in viitor sau in conflict cu alte angajamente, trecute sau prezente, ale furnizorului. Aceste restrictii sunt de asemenea aplicabile oricaror sub-contractanti, salariati si experti actionand sub autoritatea si controlul furnizorului.  
m. despagubire: suma acordata de catre instanta de judecata sau convenita de catre parti pentru acoperirea prejudiciului cauzat de neindeplinirea obligatiilor contractuale asumate. 
n. penalitate contractuala: despagubirea stabilita in contractul de furnizare ca fiind platibila de catre una din partile contractante catre cealalta parte in caz de neindeplinire in termen sau indeplinirea necorespunzatoare a obligatiilor din contract;
o. termene limita: perioade din contract care vor incepe sa curga din ziua urmatoare emiterii actului sau producerii evenimentului care reprezinta momentul de inceput al perioadelor respective. In cazul in care ultima zi a termenului se implineste intr-o zi nelucratoare, termenul va expira la sfarsitul urmatoarei zile lucratoare.
p. garantia de participare: suma de bani care se constituie de catre ofertant in scopul de a proteja Achizitorul fata de riscul unui eventual comportament necorespunzator al acestuia pe intreaga perioada derulata pana la incheierea contractului de achizitie publica.
r. garantia de buna executie suma de bani care se constituie de catre contractant in scopul asigurarii autoritatii contractante de indeplinirea cantitativa, calitativa si in perioada convenita a contractului. 
s.termenul de garantie tehnica reprezinta limita de timp care curge de la data receptionarii produselor pana la care producatorul isi asuma responsabilitatea inlocuirii produsului achizitionat pe cheltuiala sa, daca defectele semnalate nu sunt imputabile achizitorului, de la data inlocuirii curgand o noua perioada de garantie egala cu cea initiala.
t. perioada de notificare a defectiunilor inseamna perioada de timp cuprinsa intre momentul identificarii defectiunii si momentul transmiterii catre furnizor a notificarii privind defectiunile aparute la produsele furnizate in intervalul de timp cuprins intre data receptiei produselor furnizate si expirarea perioadei de garantie acordata acestora..
v. declaratie de rezolutiune unilaterala inseamna actul juridic unilateral, irevocabil emis de catre Achizitor prin care se declara rezolutiunea unilaterala a Contractului.
w. Ordinul administrativ de începere a furnizării produselor – documentul emis de către achizitor în termen de maxim 5 zile lucratoare de la constituirea garanţiei de bună execuţie si prezentarea ei catre achizitor.

Articolul 3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.
3.2 - Termenul “zi” ori “zile” sau orice referire la zile reprezintă zile calendaristice dacă nu se specifică în mod diferit.
3.3 – Clauzele şi expresiile vor fi interpretate prin raportare la întregul contract .

Clauze generale

Articolul 4. Obiectul principal al contractului  
4.1 - Furnizorul se obligă să furnizeze, sa proiecteze, sa implementeze si sa intretina un sistem SCADA pentru monitorizare și automatizare a 125 puncte termice în perioada/perioadele convenite, în conformitate cu obligaţiile asumate prin prezentul contract.
4.2 - Achizitorul se obliga sa plateasca furnizorului, pentru, furnizarea, proiectarea, implementarea si intretinerea produselor prevazute la 4.1. si remedierea oricaror defectiuni, in timpul si modalitatea descrise in prezentul contract, suma de 573.000 (cincisutesaptezecisitreidemii) lei, fara TVA, conform preturilor unitare/pretului prevazute/prevazut in oferta financiara, reprezentand valoarea de contract acceptata. La aceasta suma se va adauga taxa pe valoare adaugata stabilita potrivit dispozitiilor legale aplicabile la momentul incheierii contractului, in suma de: 108.870 lei (in litere: unasutaoptmiioptsutesaptezeci lei).
4.3.- Plata taxei pe valoare adaugata se efectueaza in conformitate cu prevederile legislatiei in vigoare la data facturarii.

Articolul 5. Preţul contractului
5.1. Preţul convenit pentru îndeplinirea contractului, plătibil furnizorului de către achizitor, conform graficului de plăţi, este de 573.000 lei fără TVA, la care se adaugă T.V.A. 108.870 lei, defalcat dupa cum urmeaza:
- pretul serviciilor de proiectare – montaj - este de 5.700 lei, la care se adaugă T.V.A. 1.083 lei
- pretul furnizarii inclusiv montaj este de 567.300 lei, la care se adaugă T.V.A. 107.787 lei

5.2 Se considera ca:
(a) Furnizorul este satisfãcut si considera ca Valoarea de Contract Acceptata este corecta si suficienta, si
(b) Valoarea de Contract Acceptata va acoperi toate obligatiile furnizorului potrivit prevederilor Contractului si toate cele necesare pentru furnizarea, proiectarea, implementarea si intretinerea corespunzatoare a produselor furnizate.

Articolul 6. Durata contractului
6.1 Contractul de furnizare intra in vigoare la data semnarii de catre parti si isi produce efectele pana la incheierea procesului verbal de receptie la finalizarea funizarii si montajului produselor ce fac obiectul contractului si eliberarea garantiei bancare de buna executie conform art.14.
6.2 Termenul de executie a lucrarilor care fac obiectul prezentului contract este de 6 saptamani.
6.3 Durata prezentului contract va putea fi suspendata la initiativa autooritatii contractante in urmatoarele conditii:
1.  In cazul in care conditiile climaterice sunt nefavorabile facand imposibila indeplinirea obligatiilor prevazute la art 21.4, partile vor stabili de comun acord orice prelungire a duratei de executie la care executantul are dreptul. Atat suspendarea cat si reluarea executarii contractului  se va face in baza unui ordin emis de Achizitor, in acest sens.
2..Achizitorul poate oricand dispune executantului, prin notificare prealabila,  suspendarea executarii unei parti sau a tuturor lucrarilor. Suspendarea se va face in baza unui ordin emis de Achizitor, in acest sens, ordin care va contine si justificarea necesitatii de suspendare. 

Articolul 7. Executarea contractului
7.1. Executarea contractului incepe dupa constituirea garantiei de buna executie si emiterea ordinului administrative de incepere a executarii contractului. Ordinul administrativ de începere a executarii contractului se emite de către achizitor în termen de maxim 2 zile lucratoare de la constituirea garanţiei de bună execuţie si prezentarea ei catre achizitor.
7.2. Executarea contractului se face în conformitate cu graficul de furnizare, anexa nr.1 litera d  parte integrantă din prezentul contract.
7.3. Termenele de execuţie a lucrărilor care fac obiectul prezentului contract sunt:
(1) Perioada totală de finalizare a obiectului contractului este de 6 saptamani, incluzând:
	a. 	 Perioada alocată proiectării – 1 saptamana;
	b.	Perioada de procurare materiale şi echipamente şi executie (montaj) propriu-zisă, la care se adaugă   perioada pentru testele înainte de terminarea lucrărilor şi a punerii în funcţiune, deci pâna la emiterea Certificatului de Recepţie la Finalizarea Furnizarii (inclusiv montaj) – 5 saptamani;



8. Documentele contractului
8.1. Documentele contractului sunt cele precizate mai jos şi fac parte integrantă din prezentul contract:
-  Anexa nr. 1- Documentatia tehnica:
a) caietul de sarcini;
.b) propunerea tehnica, inclusiv solicitarile de clarificare si raspunsurile la acestea;
c) propunere financiara, inclusiv solicitarile de clarificare si raspunsurile la acestea;
d) grafice de furnizare/livrare;
e) grafice de plati, daca este cazul;
-  Anexa nr. 2- acordul de asociere, legalizat, daca este cazul;
-  Anexa nr. 3- instrumentul de garantare pentru constituirea garantiei de buna executie;
-  Anexa nr. 4- declaratia cuprinzand lista subcontractantilor; daca este cazul;
-  Anexa nr. 5- acordurile de subcontractare daca este cazul;
- Anexa nr. 6-  angajamentul ferm de sustinere din partea tertilor sustinatori; daca este cazul;
8.2. Orice contradictie ivita intre documentele contractului se va rezolva prin aplicarea ordinei de prioritate stabilita la art.8.1.
8.3 Actele aditionale vor avea prioritatea documentelor pe care le modifica.
8.4 In cazul in care, pe parcursul indeplinirii contractului, se constata faptul ca anumite elemente ale ofertei tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.
 
Articolul 9. Caracterul confidenţial al contractului
9.1 - (1) O parte contractantă nu are dreptul, fără acordul scris al celeilalte părţi:
a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;
b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.
(2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.
9.2 - O parte contractantă va fi exonerată de răspunderea pentru dezvăluirea de informaţii referitoare la contract dacă:
a) informaţia era cunoscută părţii contractante înainte ca ea să fi fost primită de la cealaltă parte contractantă; sau
b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau
c) partea contractantă a fost obligată în mod legal să dezvăluie informaţia.

Articolul 10.  Obligaţiile furnizorului

10.1 Codul de conduita
1.    Furnizorul va acţiona întotdeauna loial, imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu produsele furnizate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.
2. Când Furnizorul sau oricare din subcontractantii săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul  contract sau cu orice alt contract încheiat cu acesta, Achizitorul poate decide încetarea prezentului contract conform prevederilor art.33.3 litera l, fără a aduce atingere niciunui drept anterior dobândit de furnizor.
3. Plăţile către Furnizor aferente Contractului vor constitui singurul venit ori beneficiu ce poate deriva din acesta, şi atât Furnizorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă formă de retribuţie în legătură cu sau pentru executarea obligaţiilor din prezentul contract.
4. Furnizorul nu va avea niciun drept, direct sau indirect, la vreo facilitate sau comision cu privire la orice bun sau procedeu brevetat sau protejat utilizate în scopurile Contractului, fără aprobarea prealabilă în scris a Achizitorului.
5. Furnizorul şi personalul său vor respecta secretul profesional, pe perioada indeplinirii Contractului, inclusiv pe perioada oricărei prelungiri a acestuia, şi  după încetarea acestuia. În acest sens, cu excepţia cazului în care se obţine acordul scris prealabil al Achizitorului, Furnizorul şi personalul său, salariat ori contractat de acesta, incluzând conducerea şi salariaţii din teritoriu, nu vor divulga niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării prezentului contract. Totodată, Furnizorul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul indeplinirii prezentului Contract.
6. Furnizorul va furniza Achizitorului, la cerere, documente justificative cu privire la condiţiile în care se execută prezentul contract. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.


[bookmark: _Toc185742702]10.2. Conflictul de interese
[bookmark: _Ref500223654]1.Furnizorul va lua toate masurile necesare pentru a preveni ori stopa orice situatie care ar putea compromite executarea obiectiva si impartiala a prezentului contract. Conflictele de interese pot aparea in mod special ca rezultat al intereselor economice, afinitatilor politice ori de nationalitate, al legaturilor de rudenie ori afinitate, sau al oricaror alte legaturi ori interese comune. Orice conflict de interese aparut in timpul indeplinirii prezentului contract trebuie notificat in scris achizitorului, in termen de 5 zile de la aparitia acestuia. 
2. Achizitorul are dreptul de a verifica daca masurile luate sunt corespunzatoare si daca este necesar poate solicita masuri suplimentare. Furnizorul se va asigura ca personalul sau, salariat sau contractat de el, inclusiv conducerea si salariatii din teritoriu, nu se afla intr-o situatie care ar putea genera un conflict de interese. Furnizorul va inlocui, in termen de 5 zile si fara vreo compensatie din partea Achizitorului, orice membru al personalului sau salariat ori contractat, inclusiv conducerea ori salariatii din teritoriu, care se regaseste intr-o astfel de situatie. 
3.Furnizorul trebuie sa evite orice contact care ar putea sa-i compromita independenta ori pe cea a personalului sau, salariat sau contractat, inclusiv conducerea si salariatii din teritoriu. In cazul in care furnizorul nu-si mentine independenta, achizitorul, fara afectarea dreptului acestuia de a obtine repararea prejudiciului ce i-a fost cauzat ca urmare a situatiei de conflict de interese, va putea decide incetarea de plin drept si cu efect imediat a prezentului contract, in conditiile prevazute la art.33.3 litera m.
4. Contractantul nu are dreptul de a angaja, în scopul îndeplinirii prezentului contract de achiziţie publică, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferente acestuia, pe parcursul unei perioade de cel puţin 12 luni de la încheierea contractului, sub sancţiunea nulităţii contractului respectiv pentru cauza imorală.

10.3  Furnizorul are obligatia de a se asigura ca toate tipurile de activitati ce fac obiectul contractului sunt prestate de personal autorizat/certificat/atestat conform solicitarilor legale in domeniul contractului.

10.4 Furnizorul are obligatia de a se asigura ca personalul utilizat in executarea contractului va avea calificarea, competenta si experienta corespunzatoare pentru domeniile de activitate ce fac obiectul contractului.

10.5 Raspunderea pentru prestarea obiectului contractului cu personal atestat/calificat/autorizat si in deplina conformitate cu alin 10.3, 10.4, ale prezentului articol si cu legislatia care reglementeaza obiectul contractului revine Furnizorului.

10.6 Furnizorul are obligatia de a se asigura ca in calitate de persoana juridica detine toate autorizatiile/certificarile/atestatele prevazute de lege ca obligatorii pentru a putea executa toate activitatile care fac obiectul contractului.

10.7 Nu vor putea fi percepute plati suplimentare pentru indeplinirea obligatiilor prevazute la  alin 10.3, 10.4, ale prezentului articol, acestea fiind considerate incluse in pretul ofertat.
10.8 - Furnizorul se obligă să livreze achizitorului, sa proiecteze , sa implementeze si sa intretina un sistem SCADA pentru monitorizare și automatizare a 125 puncte termice.

10.9 - Furnizorul se obligă să furnizeze produsele la standardele şi/sau performanţele prezentate în propunerea tehnică. 

10.10 - Furnizorul se obligă să furnizeze produsele în perioadele/la datele prevăzute prin graficul de furnizare/livrare prezentat în propunerea tehnică, anexă la contract.

10.11 - Furnizorul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, marci inregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.


Articolul 11.  Obligaţiile achizitorului
11.1 - Achizitorul se obligă să achiziţioneze, respectiv să cumpere şi să plătească preţul convenit în prezentul contract.
11.2 - Achizitorul se obligă să recepţioneze produsele în termenul convenit.
11.3 - Achizitorul se obligă să plătească preţul produselor către furnizor în termenul convenit de la emiterea facturii de către acesta. Plăţile în valută se vor efectua prin respectarea prevederilor legale.

Articolul 12.  Modalitati de plata
12.1. - Achizitorul are obligatia de a efectua plata catre furnizor in termen de 30 zile de la data inregistratii facturii de catre executant la sediul achizitorului.  Factura va fi emisa dupa semnarea procesului verbal de receptie acceptat fara obiectiuni de catre achizitor.
12.2 - (1) Transele din plata trebuie sa fie facute, la cererea furnizorului, la valoarea serviciilor prestate/furnizarii  conform graficului de livrare/furnizare si intr-un termen de 30 zile de la data emiterii facturii de catre furnizor. 
(2) Situaţiile de plată provizorii se confirmă ca acceptate la plata de catre achizitor în termen de 5 zile.
(3) Plăţile parţiale se efectuează, de regulă, la intervale lunare, dar nu influenţează responsabilitatea şi garanţia de bună execuţie a executantului; 
12.3 - Contractul nu va fi considerat terminat pana cand procesul-verbal de receptie finala nu va fi semnat de comisia de receptie, care confirma ca lucrarile au fost executate conform contractului. Receptia finala va fi efectuata conform prevederilor legale, dupa expirarea perioadei de garantie.

Articolul 13.  Sancţiuni pentru neîndeplinirea culpabilă a obligaţiilor
13.1 - În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a deduce, ca penalităţi, o sumă echivalentă cu 1% pentru fiecare zi de intarziere pana la indeplinirea efectiva a obligatilor, dobanda aplicata la contravaloarea obligatiilor neindeplinite.
13.2 - În cazul în care achizitorul nu îşi onorează facturile în termen de 30 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalenta cu 1% din plată neefectuată pentru fiecare zi de întârziere, până la îndeplinirea efectivă a obligaţiilor.
13.3 - Nerespectarea de către părţi a obligaţiilor prevăzute  în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară.  Prezentul pact  comisoriu de grad IV îşi produce efectele de la data scadenţei obligaţiilor neefectuate.
13.4 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nicio compensaţie, de la deschiderea falimentului împotriva acestuia în condiţiile Legii nr. 85/2006 privind procedura insolvenţei, cu modificările şi completările ulterioare, cu condiţia că această renunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.








Clauze specifice

Articolul 14. Garanţia de bună execuţie a contractului
14.1 – Furnizorul  se obliga sa constituie garantia de buna executie a contractului  in termen de maxim 5 zile de la data semnarii contractului. Garantia de buna executie va fi   in procent de 10% din valoarea fara TVA a contractului reprezentand 57.300 lei. Perioada de valabilitate a garantiei de buna executie va fi de la data constituirii conform prevederilor prezentei clauze pana la data receptiei finale. 
14.2 - Constituirea garantiei de buna executie se va face prin una din urmatoarele modalitati, devenind anexa la contractul incheiat :
1. scrisoare de garantie bancara;
2.       in cazul în care valoarea garanţiei de bună execuţie este mai mică de 5.000 de lei, constituirea garantiei poate fi facuta prin depunerea la casierie a unor sume în numerar. 
3. instrument de garantare emis in conditiile legii de o de o societate de asigurari-asigurare de garantii;
4. Prin reţineri succesive din sumele datorate pentru facturi parţiale. In acest caz, contractantul are obligaţia de a deschide un cont la dispoziţia autorităţii contractante, la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către contractant în contul de disponibil astfel deschis va fi  de 0,5% din preţul contractului de achiziţie publică, fără TVA. Pe parcursul îndeplinirii contractului de achiziţie publică, autoritatea contractantă urmează să alimenteze contul de disponibil prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în contractul de achiziţie publică şi va înştiinţa contractantul despre vărsământul efectuat, precum şi despre destinaţia lui.  Din contul de disponibil deschis la Trezoreria Statului pe numele contractantului pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie.
14.3. (1) In situatia in care partile convin prelungirea termenului de furnizare al contractului,  pentru orice motiv (inclusiv forta majora), furnizorul are obligatia de a prelungi valabilitatea garantiei  de buna executie, in maxim 7 zile de la data intrarii in vigoare a actului aditional.
(2) Garantie de buna executie ce se va prelungi va fi valabila  de la data expirarii celei initiale pe perioada de prelungire a termenului de furnizare pina la semnarea procesului-verbal de receptie 
14.4 - Achizitorul va emite ordinul de incepere a contractului numai dupa ce furnizorul a facut dovada constituirii garantiei de buna executie. 
14.5 -  Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de furnizat.
14.6 - Achizitorul se obliga sa restituie garantia de buna executie în cel mult 14 zile de la data întocmirii procesului-verbal de recepţie a produselor care fac obiectul contractului şi/sau de la plata facturii finale, dacă nu a ridicat până la acea dată pretenţii asupra ei.
14.7 In cazul in care contractantul este o asociere de operatori economici instrumentul de garantare va fi emis pe numele asocierii si va cuprinde mentiunea expresa ca instrumentul de garantare acopera, in mod similar toti membrii asocierii (cu nominalizarea acestora), emitentul instrumentului de garantare declarand ca va plati din garantia de buna executie sumele prevazute de dispozitiile legale si contractuale in situatia cand oricare dintre membrii asocierii nu isi indeplineste obligatiile asumate prin contract.
14.8– Neconstituirea garantiei de buna executie in termen de 5 zile lucratoare de la data semnarii contractului, va duce la retinerea garantiei de participare conform art 37 alin 1 litera b din HG 395/2016 si va putea fi considerata de achizitor ca reprezentand o incalcare grava a obligatiilor principale in sensul art 167 alin 1 litera g din Legea 98/2016 si va putea duce la incetarea anticipata si de drept a prezentului contract si la emiterea unui document constatator conform art 167 alin 1 litera g din Legea 98/2016.
14.9 - Garantia tehnica a produselor este distincta de garantia de buna executie a contractului. Definitia acestora este cea mentionata la clauza 2 literele o si p completate cu dispozitiile legale din domeniu.

Articolul 15. Ambalare şi marcare
15.1 - 	(1) Furnizorul are obligaţia de a ambala produsele pentru ca acestea sa facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.
(2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.
15.2 - Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare. 
15.3 - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie, etc) rămân în proprietatea achizitorului.

Articolul 16.  Începere, finalizare, întârzieri, sistare
16.1 -  (1) Furnizorul are obligaţia de a începe executarea contractului în cel mai scurt termen de la primirea ordinului în acest sens din partea achizitorului. Ordinul administrativ de începere a furnizării produselor se emite de către achizitor în termen de maxim 5 zile lucratoare de la constituirea garanţiei de bună execuţie si prezentarea ei catre achizitor.
(2) În cazul în care furnizorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:
a) prelungirea perioadei de furnizare a produselor; şi
b) totalul cheltuielilor aferente, dacă este cazul, care se vor adăuga la preţul contractului.
16.2 - (1) Furnizarea produselor în baza contractului sau, dacă este cazul, oricare fază a acesteia prevăzută a fi terminată într-o perioadă stabilită în graficul de furnizare/livrare, trebuie finalizate în termenul convenit de părţi, termen care se calculează de la data începerii furnizării produselor.
(2) În cazul în care: 
a) orice motive de întârziere, ce nu se datorează  furnizorului, sau
b) alte circumstanţe neobişnuite susceptibile de a surveni, altfel decât prin încălcarea contractului de către furnizor, îndreptăţesc furnizorul de a solicita prelungirea perioadei de furnizare a produselor sau a oricărei faze a acestora, atunci părţile vor revizui, de comun acord, perioada de furnizare şi vor semna un act adiţional. 
16.3 - Dacă pe parcursul îndeplinirii contractului furnizorul nu respectă graficul de furnizare/livrare, acesta are obligaţia de a notifica acest lucru, în timp util, achizitorului. Modificarea datei/perioadelor de furnizare asumate în graficul de furnizare se face cu acordul părţilor, prin act  adiţional.
16.4 - În afara cazului în care achizitorul este de acord cu o prelungire a termenului de furnizare, orice întârziere în îndeplinirea contractului dă dreptul achizitorului de a solicita penalităţi furnizorului. 

Articolul 17.  Livrarea şi documentele care însoţesc produsele
17.1 – (1) Furnizorul are obligaţia de a livra produsele la destinaţia finală indicată de achizitor respectând:
a) datele din graficul de furnizare şi
b) termenul comercial stabilit. 
(2) La expedierea produselor, furnizorul are obligaţia de a comunica, în scris, atât achizitorului, cât şi, după caz, societăţii de asigurări datele de expediere, numărul contractului, descrierea produselor, cantitatea, locul de încărcare şi locul de descărcare.
17.2 - Furnizorul va transmite achizitorului documentele care însoţesc produsele:
a) factura fiscală;
b) avizul de expediţie;
d) certificatul de origine (daca este cazul) ;
e) certificatul de inspecţie (daca este cazul);
f)  certificatul de calitate;
g) certificatul de garanţie;
i) după caz, poliţa de asigurare "toate riscurile".
Certificarea de către achizitor a faptului că produsele au fost livrate parţial sau total se face după instalare şi după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.
17.3 - Livrarea produselor se considera incheiata in momentul in care sunt indeplinite prevederile clauzelor receptia produselor. 

Articolul 18. Recepţie, inspecţii şi teste
18.1 - Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din propunerea tehnică şi din caietul de sarcini.
18.2 - (1) Inspecţiile şi testările la care vor fi supuse produsele, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la prezentul contract.
(2) Achizitorul are obligaţia de a notifica în scris furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor
18.3 - Inspecţiile şi testele din cadrul recepţiei provizorii şi recepţiei finale (calitative) se vor face la destinaţia finală a produselor
18.4 - Dacă vreunul dintre produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:
a) de a înlocui produsele refuzate; sau
b) de a face toate modificările necesare pentru ca produsele să corespundă specificaţiilor lor tehnice.
18.5 - Dreptul achizitorului de a inspecta, de a testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.
18.6 - Prevederile clauzelor 18.1-18.5 nu îl vor absolvi pe furnizor de obligaţia asumării garanţiilor sau de alte obligaţii prevăzute în contract.

Articolul 19. Asigurări
19.1 - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit. (se precizează termenul comercial de livrare)
19.2 - Achizitorul solicită livrarea produselor pe o bază CIP iar furnizorul are obligaţia de a plăti pentru asigurarea încărcăturii până la destinaţia finală, numind ca beneficiar pe achizitor.

Articolul 20. Transport
20.1 - Achizitorul solicită livrarea produselor pe o bază CIP iar furnizorul are obligaţia de a asigura şi de a plăti transportul încărcăturii până la destinaţia finală sau în orice alt asemenea loc de destinaţie solicitat.

Articolul 21. Servicii 
21.1 - Pe lângă furnizarea efectivă a produselor, furnizorul are obligaţia de a presta şi serviciile accesorii furnizării produselor, fără a modifica preţul contractului.
21.2 -  Serviciile accesorii prezentului contract sunt urmatoarele:
- servicii de proiectare – montaj
- servicii de montaj
21.3  Obligaţiile furnizorului privind proiectarea de montaj
21.3.1. Furnizorul are obligaţia de a realiza serviciile de proiectare accesorii furnizarii ce fac obiectul prezentului contract, cu proiectanţi calificaţi, ingineri sau alţi profesionişti, care corespund cerinţelor  menţionate în caietul de sarcini.
21.3.2. Furnizorul va garanta că el, proiectanţii şi subproiectanţii săi au experienţa şi capacitatea necesară pentru proiectare. 
21.3.3. Furnizorul îşi asumă răspunderea privind disponibilitatea proiectanţilor de a participa la discuţii cu achizitorul si/sau persoana autorizată de aceasta, ori de câte ori este necesar, pe parcursul derulării contractului şi până la data expirării garanţiei de bună execuţie a contractului. 
21.3.4. Pe baza specificaţiilor tehnice puse la dispoziţie de achizitor, Furnizorul are obligaţia de a asigura elaborarea şi finalizarea tuturor proiectelor necesare pentru protecţia/ relocarea utilităţilor afectate de lucrări.
21.3.5. Furnizorul are obligaţia de a elabora un proiect tehnic coerent şi conform cu cerinţele din specificaţiile tehnice şi planşele furnizate de achizitor, potrivit documentaţiei de atribuire care a stat la baza încheierii prezentului contract.
21.3.6. Furnizorul are dreptul de a furniza succesiv informaţii pe părţi de proiect cu condiţia ca fiecare parte înaintată să fie completă în aşa fel încât să poată fi analizată si aprobată de achizitor separat, ca parte integrantă a întregului proiect de execuţie.
Programul de înaintare a documentaţiei de către Furnizor, in etapa de proiectare, este prezentat in tabelul de mai jos.

	Nr.
	Documentul
	Număr exemplare
	Limba
	Data predării

	GENERALE

	A1
	Plan de Asigurare a Calităţii
	1 digitală
	Română
	La depunere ofertă

	A2
	Plan de control al calităţii
	1 digitală
	Română
	La depunere ofertă

	A3
	Planul de Management de Mediu
	1 digitală
	Română
	La depunere ofertă

	A5
	Rapoarte, investigaţii şi măsurători (daca vor fi necesare)
	2 hârtie
1 digitală
	Română
	DI+1 lună

	PROIECTARE

	B1
	Proiectul de montaj cu Detalii de execuţie pentru fiecare specialitate
	4 hârtie
4 digitale
	Română
	DI+1 săptămână



Nota: DI reprezintă data începerii contractului.

21.3.7. Furnizorul are obligaţia de a se asigura că toate aspectele privind serviciile de proiectare accesorii furnizarii,  respectă cerinţele impuse de către achizitor. Furnizorul este şi va fi responsabil pentru prestarea serviciului de proiectare la un standard ce poate fi verificat de către persoana autorizată de achizitor care acţionează în calitate de verificator de proiecte. 
[bookmark: _Toc383503572][bookmark: _Toc412763414]21.3.8.Furnizorul se obliga sa respecte Procedura pentru prezentare, verificare şi/sau aprobare a desenelor şi a documentelor  precizata la cap. 1.6.2. “Documentaţii” din caietul de sarcini, anexa la contract.
21.3.9. Termenul în care achizitorul urmează să-si dea acordul pe documentele prevăzute la art. 21.3.6 este de 2 de zile lucratoare de la primirea acestora. Termenul de solutionare a observatiilor este de 3 zile lucratoare.
21.3.10. Furnizorul are obligaţia de a proiecta toate lucrările (provizorii sau permanente) necesare îndeplinirii obiectului prezentului contract.
21.3.11. Furnizorul are obligaţia de a elabora proiectul în conformitate cu standardele tehnice şi prevederile legale referitoare la proiectarea lucrărilor ce fac obiectul contractului şi a celor referitoare la mediul înconjurător.
21.3.12. Dacă pe parcursul derulării contractului intervin modificări ale standardelor şi/sau legislaţiei aplicabile la elaborarea proiectului,  Furnizorul va înştiinţa achizitorul şi (dacă e cazul) va transmite propuneri pentru aplicare/actualizare.
21.4 Obligaţiile principale privind serviciile de montaj.
Furnizorul va presta serviciile de montaj accesorii livrarii in conditiile solicitate prin caietul de sarcini, anexa la prezentul contract (Anexa 1 litera a).

Articolul 22. Piese de schimb
22.1. - Furnizorul are obligaţia de a furniza piese de schimb fabricate sau livrate de către acesta, după expirarea perioadei de garanţie, contra cost, în baza unor contracte viitoare. 
22.2. - În perioada de garanţie a produselor furnizorul are obligaţia de a furniza piesele de schimb şi subansamblurile care se defectează.
22.3. - În eventualitatea în care a încetat fabricarea de piese de schimb, furnizorul are obligaţia:
a) de a notifica în avans (cu cel puţin 90 de zile) achizitorului, pentru a permite acestuia să cumpere piesele necesare; şi
b) de a pune la dispoziţie achizitorului, fără plată, dacă i se cere, proiectele, desenele şi specificaţiile pieselor de schimb.

Articolul 23. Perioada de garanţie acordată produselor
23.1 - Furnizorul are obligaţia de a garanta că produsele furnizate prin contract sunt noi, nefolosite. De asemenea, furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul este cerut în mod expres de către achizitor) sau oricărei alte acţiuni sau omisiuni a furnizorului şi că acestea vor funcţiona la parametrii solicitaţi, în condiţii normale de funcţionare.
23.2 - (1) Perioada de garanţie acordată produselor de către furnizor este cea declarată în propunerea tehnică respectiv 12 luni.
(2) Perioada de garanţie a produselor începe cu data recepţiei efectuate după livrarea şi instalarea acestora la destinaţia finală.
23.3 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.
23.4 - La primirea unei astfel de notificări, furnizorul are obligaţia de a remedia defecţiunea sau de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care decurge de la data înlocuirii produsului. Perioada de remediere a defecţiunilor sau de înlocuire a produsului este de 7 zile.Daca remedierea presupune si inlocuirea echipamentelor furnizate in cadrul contractului de la alti producatori termenul de inlocuire a echipamentului va fi de maxim 30 zile de la constatarea defectului.
23.5 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract.

Articolul 24. Ajustarea pretului contractului
24.1 - Pentru produsele livrate şi pentru serviciile prestate, plăţile datorate de achizitor furnizorului sunt cele declarate în propunerea financiară, anexă la contract.
24.2 – Preturile ofertate, sunt ferme si nu se ajusteaza. 

Articolul 25. Subcontractanţi 
25.1 - Furnizorul are obligatia de a incheia contracte cu subcontractantii desemnati, in aceleasi conditii in care el a semnat contractul cu achizitorul.
25.2 - (1) Furnizorul are obligatia de a prezenta la incheierea contractului toate contractele incheiate cu subcontractantii desemnati. 
(2) La data semnarii prezentului contract  nu au fost nominalizati subcontractanti.
(3) Nominalizarea de noi subcontractanti pe parcursul derularii contractului este posibila doar cu acordul achizitorului si nu trebuie să conducă la modificarea substantiala a contractului in sensul art 221 din legea 98/2016. Furnizorul va încheia un contract cu subcontractantul în aceleaşi condiţii în care el a semnat contractul cu achizitorul.
25.3 - (1) Furnizorul este pe deplin raspunzator fata de achizitor de modul in care indeplineste contractul. Subcontractarea nu diminuează răspunderea contractantului în ceea ce priveşte modul de îndeplinire a viitorului contract de achiziţie publica.
(2) Subcontractantul este pe deplin raspunzator fata de furnizor de modul in care isi indeplineste partea sa din contract.
25.4 - Furnizorul nu are dreptul de a inlocui subcontractantii nominalizati in cazul in care inlocuirea acestora conduce la modificarea propunerii tehnice sau financiare, anexa la prezentul contract. Inlocuirea subcontractantilor se poate face doar cu acordul autoritatii contractante.
25.5- Furnizorul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele sale. Acceptarea de catre achizitor a subcontractarii oricarei parti a prezentului contract nu va elibera Furnizorul de niciuna dintre obligatiile sale din prezentul contract. 
25.6- Contractantul are obligatia  la încheierea contractului de achiziţie publică sau atunci când se introduc noi subcontractanţi, de a prezenta contractele încheiate între contractant şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie public. Contractele trebuie să fie în concordanţă cu oferta şi se vor constitui în anexe la contractul de achiziţie publică. Contractantul are obligaţia de a notifica autorităţii contractante orice modificări ale subcontractantilor pe durata contractului de achiziţie publică. 
25.7- Contractantul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea 98/2016. In situatia modificarii subcontractantilor, contractantul va transmite autorităţii contractante informaţiile referitoare la numele, datele de contact şi reprezentanţii legali ai noilor subcontractanţi şi va obţine acordul autorităţii contractante privind noi subcontractanţi implicaţi ulterior în executarea contractului. Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit
25.8 (1) Autoritatea contractantă solicită contractantului, cel mai târziu la momentul începerii executării contractului, să îi indice numele, datele de contact şi reprezentanţii legali pentru furnizori si pentru subcontractanţii subcontractanţilor contractantului sau subcontractanţii aflaţi pe niveluri subsecvente ale lanţului de subcontractare, implicaţi în executarea contractului de achiziţie publică, în măsura în care aceste informaţii sunt cunoscute la momentul respectiv. 
(2) Contractantul are obligaţia de a notifica autorităţii contractante orice modificări ale informaţiilor prevăzute la art 25.8 alin 1, pe durata contractului de achiziţie publică. 
(3) Contractantul are dreptul de a implica noi furnizori si/sau subcontractanţi conform art 25.9 alin 1, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea 98/2016.
(4) În situaţia prevăzută la 25.8 alin. (3), contractantul va transmite autorităţii contractante informaţiile prevăzute la art 25.8 alin. (1) şi va obţine acordul autorităţii contractante privind eventualii noi furnizori/subcontractanţi in sensul art 25.8 alin 1 implicaţi ulterior în executarea contractului. 
(5) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

26.Tertii sustinatori
26.1 În cazul în care contractantul întâmpină dificultăţi pe parcursul executării contractului de achiziţie publică, iar susţinerea acordată de unul sau mai mulţi terţi vizează îndeplinirea criteriilor referitoare la capacitatea tehnică şi profesională, contractantul are obligatia de a asigura el insusi indeplinirea contractului, la solicitarea autoritatii contractante.



27. Forta majora
27.1 - Forta majora este constatata de o autoritate competenta.
27.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
27.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
27.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
27.5 -  Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
27.6- Nu va reprezenta o incalcare a obligatiilor din prezentul contract de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii Contractului de catre parti.
27.7.- Furnizorul nu va raspunde pentru penalitati contractuale sau reziliere pentru neprestare daca, si in masura in care, intarzierea in prestare sau alta neindeplinire a obligatiilor din prezentul Contract este rezultatul unui eveniment de forta majora. In mod similar, Achizitorul nu va datora dobanda pentru platile cu intarziere, pentru nefurnizarea sau pentru rezilierea de catre furnizor pentru nefurnizare, daca, si in masura in care, intarzierea Achizitorului sau alta neindeplinire a obligatiilor sale este rezultatul fortei majore.
27.8- Daca oricare parte considera ca au intervenit imprejurari de forta majora care pot afecta indeplinirea obligatiilor sale, va notifica imediat celeilalte parti cu privire la natura, durata probabila si efectul probabil al imprejurarii de forta majora. Furnizorul va cauta toate mijloacele rezonabile alternative, pentru indeplinirea obligatiilor sale care nu sunt afectate de evenimentul de forta majora. Furnizorul nu va utiliza asemenea mijloace alternative decat in urma instructiunilor in acest sens ale achizitorului.
27.9- Daca furnizorul suporta costuri suplimentare ca urmare a conformarii cu instructiunile achizitorului sau a utilizarii de mijloace alternative potrivit art.26.8. totalul sumelor corespunzatoare acestor costuri va fi certificat de catre achizitor.
 
Articolul 28.  Impreviziunea
28.1. Părțile își vor executa obligațiile asumate prin contract, chiar dacă executarea lor a devenit mai oneroasă din cauza schimbării excepționale a unor împrejurări care nu au putut fi prevăzute înainte de semnarea contractului.
28.2. În situația în care schimbarea excepțională a împrejurărilor conduce la executarea excesiv de oneroasă a contractului, făcând vădit injustă obligarea oricăreia dintre părți la îndeplinirea obligațiilor sale, părțile pot stabili, de comun acord, una din următoarele măsuri:
a)	adaptarea contractului, pentru a distribui în mod echitabil între părți pierderile și beneficiile rezultate din schimbarea excepțională a împrejurărilor;
b)	încetarea contractului.

Articolul 29.  Cazul Fortuit
29.1.  Cazul fortuit este un eveniment care nu poate fi prevăzut nici împiedicat de către partea care ar fi trebuit să răspundă dacă evenimentul nu s-ar fi produs.
29.2.  Partea afectată de cazul fortuit are obligația de a notifica celeilalte părți, imediat și în mod complet, producerea acestuia.
29.3.  Dacă evenimentul fortuit a produs o imposibilitate totală și definitivă de executare a oricareia dintre obligațiile contractuale, atunci contractul este desființat de plin drept și fără vreo notificare, chiar din momentul producerii evenimentului fortuit.

Articolul 30. Amendamente 
30.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
30.2 - Prin acte aditionale nu se pot aduce modificari substantiale contractului de achizitie publica.
30.3 –Modificarea substantiala a dispozitiilor prezentului contract in cursul perioadei sale de valabilitate este considerata ca fiind o noua atribuire si necesita derularea unei noi proceduri de achizitie publica. Modificarea prezentului contract in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial. O modificare este considerata substantiala atunci cand este indeplinita una din urmatoarele conditii:
a) modificarea introduce condiţii care, dacă ar fi fost incluse în procedura de atribuire iniţială, ar fi permis selecţia altor candidaţi decât cei selectaţi iniţial sau acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire; 
b) modificarea schimbă echilibrul economic al contractului de achiziţie publică/acordului-cadru în favoarea contractantului într-un mod care nu a fost prevăzut în contractul de achiziţiepublică/acordul-cadru iniţial; 
c) modificarea extinde în mod considerabil obiectul contractului de achiziţie publică/acordului cadru;
 d) un nou contractant înlocuieşte contractantul iniţial, în alte cazuri decât cele prevăzute la clauza de revizuire nr 1
30.4 Contractul de achiziţie publică va fi modificat, fără organizarea unei noi proceduri de atribuire, în următoarele situaţii:
a) atunci când modificările, indiferent dacă sunt sau nu sunt evaluabile în bani şi indiferent de valoarea acestora, sunt efectuate in baza clauzelor de revizuire mentionate mai jos
b) atunci când sunt îndeplinite în mod cumulativ următoarele condiţii: 
devine necesară achiziţionarea de la contractantul iniţial a unor produse/servicii suplimentare care nu au fost incluse în contractul iniţial, dar care au devenit strict necesare în vederea îndeplinirii acestuia;
schimbarea contractantului este imposibilă; 
orice majorare a preţului contractului reprezentând valoarea produselor/serviciilor/lucrărilor suplimentare nu va depăşi 50% din valoarea contractului iniţial;
 c) atunci când sunt îndeplinite în mod cumulativ următoarele condiţii: 
modificarea a devenit necesară în urma unor circumstanţe pe care o autoritate contractantă care acţionează cu diligenţă nu ar fi putut să le prevadă;
modificarea nu afectează caracterul general al contractului; 
creşterea preţului nu depăşeşte 50% din valoarea contractului de achiziţie publică/acorduluicadru iniţial; 
d) atunci când contractantul cu care autoritatea contractantă a încheiat iniţial contractul de achiziţie publică/acordul-cadru este înlocuit de un nou contractant, în una dintre următoarele situaţii:
ca urmare a clauzei de revizuire nr 1
drepturile şi obligaţiile contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege; 
e) atunci când modificările, indiferent de valoarea lor, nu sunt substanţiale; 
f) atunci când sunt îndeplinite în mod cumulativ următoarele condiţii:
valoarea modificării este mai mică decât 600.129 lei fara tva
valoarea modificării este mai mică decât 10% din preţul contractului de achiziţie publică/acordului-cadru iniţial, în cazul contractelor de achiziţie publică de servicii sau de produse
30.5 Achizitorul  va avea dreptul de a uza oricand de toate prevederile art 221 din legea 98/2016
30.6 Actualizarea graficul de furnizare si a termenul de realizare a contractului,  se poate face pe baza unei notificari insotita de o justificare adecvata, care va deveni anexa la prezentul contract dupa aprobarea Achizitorului. 
30.7  In  sensul punctului 29.4 litera a clauza de revizuire este:
Clauza de revizuire 1:
La încetarea anticipată a contractului de achiziţie publică, contractantul principal are obligatia de a cesiona autorităţii contractante contractele încheiate cu subcontractanţii acestuia. In aceasta situatie contractantul cu care autoritatea contractantă a încheiat iniţial contractul de achiziţie publică va fi înlocuit de un nou contractant in persoana unuia dintre subcontractanti sau a asocierii acestora.

Articolul 31. Cesiunea 
31.1 - Furnizorul are obligatia de a nu transfera total sau partial obligatiile sale asumate prin prezentul contract.
31.2 -  Este posibila cesiunea de creanţă în favoarea subcontractanţilor legată de partea/părţile din contract care sunt îndeplinite de către aceştia.
31.3 -  Este posibila cesiunea drepturilor contractantului către autoritatea contractantă, cu titlu de garanţie fapt care sa permita autoritatii contractante să urmărească orice pretenţie la daune pe care contractantul ar putea să o aibă împotriva terţului/terţilor susţinător/susţinători pentru nerespectarea de catre acestia a obligaţiilor asumate prin angajamentul ferm.
31.4 - In cazul in care contractantul a fost declarat castigator beneficiind de sustinerea unui/unor terti pentru a demonstra indeplinirea cerintelor privind capacitatea tehnică şi profesională, in cazul în care contractantul întâmpină dificultăţi pe parcursul executării contractului de achiziţie public la solicitarea achizitorului acesta va cesiona drepturile sale din cadrul contractului către autoritatea contractantă, cu titlu de garanţie.
31.5 - Furnizorul poate cesiona dreptul sau de a incasa contravaloarea lucrarilor efectuate, in conditiile prevazute de dispozitiile prezentului contract.
31.6 - Solicitarile de plata catre terti pot fi onorate numai dupa operarea unei cesiuni in conditiile 31.7 –  Prevederile clauzei de revizuire nr 1 raman aplicabile.

Articolul 32. Drepturi de proprietate intelectuală
32.1 Toate livrabilele ce fac obiectul prezentei proceduri, proiectul tehnic, detaliile de executie, documentatiile pentru obtinerea avizelor si autorizatiilor precum si orice rapoarte şi date precum hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate, compilate ori elaborate de către Furnizor sau de către personalul său salariat ori contractat în executarea Contractului de Furnizare sunt proprietatea exclusivă a Achizitorului. După încetarea Contractului de Furnizare, Furnizorul va remite toate aceste documente şi date Achizitorului. Furnizorul nu va păstra copii ale acestor documente ori date şi nu le va utiliza în scopuri care nu au legătură cu Contractul de Furnizare fără acordul scris prealabil al Achizitorului. 
32.2 Furnizorul nu va publica articole referitoare la Serviciile de proiectare, nu va face referire la aceste servicii în cursul executării altor servicii pentru terţi şi nu va divulga nicio informaţie furnizată de Achizitorul, fără acordul scris prealabil al acestuia.
32.3 Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului de Furnizare sunt proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură.

Articolul 33. Încetarea contractului
33.1 - Prezentul contract de furnizare poate înceta automat dacă în termen de 5 zile de la data emiterii ordinului administrativ de începere furnizorul nu a demarat furnizarea produselor în cauză din culpa sa.
33.2 - Suplimentar faţă de cauzele de încetare definite anterior în cadrul articolelor 32.1, achizitorul poate rezilia prezentul contract de furnizare cu efecte depline (de jure) după acordarea unui preaviz de 10 zile furnizorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:
a) furnizorul nu furnizează produsele conform cu prevederile prezentului contract; 
b) furnizorul nu se conformează într-o perioadă de cel mult 5 zile lucratoare notificării emise de către achizitor care îi solicită remedierea executării necorespunzătoare sau neexecutării obligaţiilor din prezentul contract care afectează în mod grav executarea corespunzătoare şi la timp a furnizării produselor;
c) furnizorul refuză să ducă la îndeplinire ordinul administrativ de începere a contractului sau instrucţiunile emise de către achizitor;
d) furnizorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
f) furnizorul se află în culpă profesională gravă ce poate fi dovedită prin orice mijloc de probă pe care achizitorul o poate justifica;
g) împotriva furnizorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;
h) în cadrul unei alte proceduri de achiziţie sau procedură de acordare a unei finanţări din bugetul CE, furnizorul a fost declarat culpabil de încălcarea gravă a contractului ca rezultat al neexecutării obligaţiilor sale contractuale; 
i) are loc orice modificare organizaţională care implică o schimbare cu privire la personalitatea juridică, natura sau controlul furnizorul, cu excepţia situaţiei în care asemenea modificări sunt înregistrate într-un act adiţional la prezentul contract;
j) apariţia oricărei alte incapacităţi legale care să împiedice executarea prezentului contract;
k) furnizorul nu poate furniza garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele
l) conform art 10.1 punctul 2.
m) conform art.10.2 punctul 3
33.3 - În termen de 15 zile după momentul rezilierii, achizitorul va certifica valoarea produselor furnizate şi toate sumele cuvenite furnizorului la data rezilierii.
33.4 - Dacă achizitorul reziliază prezentul contract, va fi îndreptăţit să recupereze de la furnizor fără a renunţa la celelalte acţiuni la care este îndreptăţit în baza prezentului contract, orice pierdere sau prejudiciu suferit. 
33.5 - Rezilierea nu va afecta niciun alt drept al achizitorului sau al furnizorului dobândit anterior acesteia în temeiul prezentului contract. 

Articolul 34. Soluţionarea litigiilor
34.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
34.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.  (se precizează modalitatea de soluţionare a litigiilor)

Articolul 35. Limba care guvernează contractul
Limba care guvernează contractul este limba română.

Articolul 36. Comunicari
36.1 - (1) Orice comunicare intre parti, referitoare la indeplinirea prezentului contract, trebuie sa fie transmisa in scris si vor fi trimise prin scrisoare recomandata, transmise prin fax sau vor fi inmanate personal la adresele indicate mai jos:

Pentru Achizitor:			Adresa:str Piata Unirii nr 1,Oradea,jud Bihor
					In atentia: 
Fax: 0259/440746

Pentru Furnizor:			Adresa: 
					In atentia:
Fax: 
Tel: 

(2) Notificarile se vor considera primite de cealalta parte dupa cum urmeaza: 
in caz inmanare personala, la data inmanarii;
in caz de transmitere prin fax, in ziua urmatoare transmiterii;
in caz de scrisoare recomandata, la data evidentiata pe confirmarea de primire.
(3) Daca o parte nu notifica celeilalte parti orice modificare a adresei de mai sus, corespondenta trimisa la ultima adresa comunicata celeilalte parti va fi considerata in mod corect efectuata.
(4) Orice document scris trebuie inregistrat atat in momentul transmiterii cat si in momentul primirii.
36.2 - Comunicarile intre parti se pot face si prin telefon, fax sau e-mail cu conditia confirmarii in scris a primirii comunicarii.




Articolul 37. Legea aplicabila contractului
37.1 - Contractul va fi interpretat conform legilor din România.
37.2 – Furnizorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Furnizorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

Părţile au înţeles să încheie azi 01.11.2017 prezentul contract în 4 exemplare, câte 1 pentru fiecare parte.(se precizează data semnării de către părţi)
        

	   ACHIZITOR           
	                          FURNIZOR


  MUNICIPIUL ORADEA                                        SC ELSACO ELECTRONIC  SRL
	Primar		                                                Semnat si stampilat de catre:              	
            Ilie Bolojan      		                           Nume (majuscule) IOAN SARAMET
                                                                      
                                                                                      
Director-Directia Economica		               Functia DIRECTOR EXECUTIV 
  Control Financiar Preventiv                                  Fiind autorizat de catre si in numele:     
       	Nadia Has  
[bookmark: _GoBack]                                                                              VICEPRESEDINTE CA – DORU POPA

 Sef Serviciu juridic Contencios
         Marc Oltea Diana
	
		
 Director D.M.P.F.I.                                           
          Mariu Mos 



Director General Termoficare Oradea SA  
          Ing. Necula Stanel Ionel
							         		       						  

  Sef  Serviciul Achizitii Publice                                                                   
          Manuela Maghiar                                                    

                                                                                      

 Consilier Achizitii Publice 
           Mihaela Nastea
Page 21 of 21

image2.jpeg




